Usool-e-Salaasa 



ft Usool-e-Salaasa teen bunyaadi kaam ko kehte hai, jo ye hai: 

1 . Allaah Ta' ala ko pahchaanna. 

2. RasoolAllaah(^) ko Jaanna. 

3 . Omoomi taur par deen seekhna. 

ft Jisne in usool ko seekha aur dili, aaur zubaani, taur par razaamandi ke 
baad in par amal kiya to uske gunaah maaf ho jaate hai, aaur uske liye 
jannat bhi laazim ho jati hai. 

RasoolAllaah(rM?) ne farmaaya: 

Tarjumah: Jisne Mu'azzin(ki azaan) sunte waqt kaha ke {sirf Allaah 

ke siwa koyi ibaadat ke laa'eq nahi, aaur Muhammad(fMr) 
us(Allaah Ta'ala) ke bande aaur uske Rasool hai, mai Rab ke taur par Allaah 
Ta'ala se raazi ho gaya, Rasool ke taur par Muhammad(rM?) se khush ho 
gaya, aaur deen ke aetebaar se Islaam se razaamand ho gaya} to uske gunah 
maaf kardiye jaate hai. 

RasoolAllaah(rM?) ne farmaaya: 

Tarjumah: Jo Rab ke taur par Allaah Ta'ala se raazi hogaya, Deen ke 
aitebaar se Islaam se razaamand hogaya, aaur Rasool ke taur par 
Muhammad(rM?) se khush ho gaya to uske liye jannat laazim ho jaati hai. 

Wazaahat: Gunaaho ki maghfirat aur Jannat ki bashaarat Allaah Ta'ala, 
RasoolAllaah(rM?), aaur Deen se razaamandi ke baad haasil hoti hai. 

Aaur in teeno usool se razaamandi ke liye in ka Ilm haasil karna aaur in 
par amal karna behad zaroori hai. 

ft In teen usool ke mutaaliq Qabar me sawaal hoga. 
RasoolAllaah(rM?) ne farmaaya: 

Tarjumah: (Qabar me) us(Momin Maiyat) ke paas do Farishte aate hai, aaur 
usse poochte hai ke aap ka Rab kaun hai? To wo jawaab deta hai ke Mera 
Rab Allaah hai, phir poochte hai ke aap ka deen kya hai? to wo jawaab deta 

hai ke mera Deen Islaam hai, phir poochte ke ye kaun shakhs hai jise 
tumhaare darmiyaan Nabi banaakar bheja gaya hai? to wo jawaab deta hai ke 

wo RasoolAllaah(rM?) hai 

Jo Dunya me in teen usool se ghaflat bartega to uske liye Qabar me in 
teen sawaalaat ke jawaabaat mushkil ho jayenge. 

Allaah Ta'ala ne farmaaya: 

Tarjumah: Jo koyi(Aankh rakhne ke bawajood) is(dunyaawi zindagi) 
me(Islaami Ta'leem ke mutaaliq) andhaa raha to wo aakhirat me bhi andhaa 
rahega, aaur(hidaayat wa najaat) ke raaste se bohat bhatka rahega. 

Wazaahat: Qabar Aakhirat ki sab se pahli manzil hai, jis me agar koyi najaat 
paajaaye to us ke baad waale marhale aaur aasaan ho jaayenge, iske 
barkhilaaf agar koyi Qabar me naakaam ho jaaye to baad waale marhale aaur 
sangeen ho jayenge. 



